Wembley Stadium

Koncept

Základnou myšlienkou autora bolo vytvorenie nosného oblúka ktorý by niesol strechu pomocou ťahadiel. Ten oblúk mal byť dosť vysoký na to aby bol pozorovateľný zo širšieho okolia. Jeho umiestnenie vychádzalo z danej situácie a orientácie štadióna voči svetovým stranám. Je umiestnený zo strany hlavného nástupu má pripomínať akúsi korunu, pretože je to „kráľovná“ medzi anglickými štadiónmi. V noci je tento priehradový oblúk nasvietený a z diaľky pripomína celistvú žiarivú obruč preklenutá ponad tento futbalový chrám. Preto ho možno považovať za určitý orientačný bod v meste. Nemenej dôležitým prvkom je strecha, ktorá mať možnosť čo najväčšieho otvorenia, a to z hľadiska udržiavania trávnatej plochy. Keď sa otvorí a Slnko je v správnej polohe, slnečné lúče dopadajú na celú hraciu plochu.

Poloha

Štadión sa nachádza v severozápadnej časti Londýna (pomerne ďaleko od centra mesta) a je obklopený bývalými priemyselnými halami a skladmi (v súčasnosti sa počíta s revitalizáciou tohto územia). Okolitá zástavba má charakter bytovej výstavby. Jeho poloha bola vopred daná, tým že sa tu nachádzal pôvodný národný futbalový štadión. Wembley Stadium je spojený so stanicou Wembley Park Station, prostredníctvom ktorej je napojený na londýnske metro. Príjazdovými komunikáciami sú Olympic Way, Wembley central via a White horse Bridge. Aréna má taktiež železničné spojenie cez Wembley Stadium Railway Station do centra Londýna a Birminghamu.

Dispozícia a prevádzkové vzťahy

Štadión je jedným z najväčších štadiónov na svete, miesto v ňom nájde 90 000/70 000 fanúšikov futbalu/atletiky. S ohľadom na jeho impozantné rozmery (jeho vonkajší obvod ma dĺžku jeden kilometer) bolo potrebné zabezpečiť plynulú a bezkolíznu prevádzku. Ma dve hlavné prevádzky : ihrisko s hľadiskom a stravovacie zariadenia nachádzajúce sa na každom podlaží. V tesnej blízkosti sa nachádza parkovací dom a dve hlavné veľkokapacitné parkoviská, ktoré kapacitne spolu postačujú pokryť požiadavky na statickú dopravu. Štadión je priamo napojený na systém mestskej integrovanej dopravy a železnicu.
1.np slúži najmä ako technické zázemie štadióna a pre samotných hráčov a zamestnancov. 
2.np je hlavným vstupným podlažím, nachádzajú sa tu tri vstupy : hlavný severný s veľkou vstupnou halou pre 2000 osôb (prístupný z Olympic Way) a dva vedľajšie (západný a východný). V tejto úrovni nie je ihrisko obkolesené len tribúnami, ale je tu rozmiestnených viacero stravovacích prevádzok (barov, kaviarní a reštaurácií – súčasne sa môže stravovať až 35 000 návštevníkov), ktoré sú na tomto podlaží situované po celom obvode, priestory TZB, pomocné priestory, hygienické zázemie (pzn. : v celom objekte sa nachádza 2618 toaliet)... tribúna je súvislá a má oválny lievikovitý tvar, a má  tri úrovne, ktoré sú mierne vykonzolované (to aby bol divák čo najviac vtiahnutý do toho, čo sa deje na ihrisku). 
3.np až 5.np podlažie je podobne ako prízemie prístupne z troch vstupov (jeden hlavný a dva vedľajšie). Hlavný severný je taktiež prístupný z Olympic Way. Na západný je napojené premostenie White Horse Bridge ktoré spája štadión s Wembley Stadium Station (železničná stanica). Pri vstupe je umiestnená najväčšia reštaurácia, ďalej sa tu nachádzajú ďalšie kaviarne a bary, pomocné a technické priestory, a samozrejme tribúny. Jednotlivé podlažia sú prepojené systémom eskalátorov a rámp, ktoré sa nachádzajú po obvode , a početnými vnútornými schodiskami. 
6.np má najmenšiu pôdorysnú plochu, je sprístupnené početnými schodiskami a výťahmi. Podobne ako to je u ostatných podlaží z vonkajšej strany (ale už nie po celom obvode) sa zabezpečujúce technické a hygienické požiadavky tohto podlažia.

Konštrukčné a materiálové riešenie

Wembley Stadium je druhý najväčší štadión v Európe a najväčší futbalový štadión na svete. Základné rozmery štadiona sú 315 m – najdlhší pôdorysný rozmer (rozpon priehradového oblúka), a výška je 133 m (najvyšší bod oblúka). Vzhľadom na gigantické rozmery je konštrukčné a materiálové riešenie rôznorodé, avšak nosnou konštrukciou je systém oceľových prútových a priehradových oceľových prvkov s použitým betónových konštrukcií : stĺpy, prievlaky, nosníky, priehradové priestorové prvky, ťahadlá a priestorový priehradová polobruč. Na stavbu štadióna bolo použitých 215 000 ton betónu a 23 000 ton ocele.
Počas výstavby bola stavba rozdelená na štyri segmenty : oblúk, misa-tribúna, obvodový plášť a strecha. Zakladanie štadióna bolo (s ohľadom na jeho tiaž a geologické podmienky) navrhnuté formou pilótov hlbokých 35 metrov. 
Konštrukcia tribún je tvorená čiastočne vykonzolovanou oceľovou konštrukciou (z dôvodu volného výhľadu z akéhokoľvek miesta). Možno ju chápať ako misku bez dna ktorá je tvorená vnútornou a vonkajšou priehradovou obručou (a tie sú poprejpájané mohutnými oceľovými plnými nosníkmi). A celá konštrukcia je posadená na oceľových stĺpoch. 
Obvodový plášť má dve podoby : transparentné sklené plochy a plné plochy. Väčšina fasády je riešená formou predsadenej jednoduchej zasklenej steny na výšku 2 – 5 podlaží. Zasklená stena je členená nosnými oceľovými profilmi vo vertíkalnom a horizontálnom smere, a je uchytené o stĺpiky vložené medzi jednotlivé podlažia. Na niektorých úsekoch sú taktiež použité plné plochy kovového obkladu, ktorého členenie je v súlade s členením zasklených plôch
Strecha ma aj posuvné časti a je navrhnutá tak aby ju bolo možné zatiahnuť do 15 minút a aby boli prekryté všetky sedadlá, a aby v prípade jej maximálneho otvorenia slnečné lúče dopadli na celú plochu ihriska (to je dôležité z hľadiska starostlivosti o trávnik). Ďalšou podmienkou bolo aby nemala žiadne vertikálne podpory zabranujúce vo výhľade na hraciu plochu. Samotná strecha bola navrhnutá ako samonosná konštrukcia z časi zavesená prostredníctvom ťahadiel na priehradovom oblúku a z časti podopretá po obvode. Skladá sa z dvoch častí z nosných oceľových prvkov a zo strešného plášťa (trapézový plech). Nosnými prvkami sú vzopäté profilové nosníky vysoké až 7 metrov umiestnené v priečnom smere. Celá váha strechy sa prenáša na tieto mohutné nosníky a zaťaženie sa cez ťahadlá prenáša na tubusový oblúk. Strešný plášť je tvorený trapézovým plechom ktorý je uložený na vlastnej nosnej koštrukcií (plné oceľové prvky). Na streche na východnom a západnom okraji sa nachádzajú jej posuvné časti, ktoré majú podobnú konštrukciu ale s tým rozdielom, že nosníky sú obrátené. Posuvný mechanizmus je riešený pomocou kolajníc. Najvýraznejším prvkom je tubusový priehradový oblúk, naklonený pod uhlom 68°. Vychádza už zo prvotnej idei autora, ma byť metamorfózou kráľovskej koruny respektíve ma fanúšika vítať. Ma výšku 133 metrov a rozpätie 315 metrov. V noci je nasvietený a je viditelný v okruhu 15 km. Nie je to len estetický prvok ale ma aj konštrukčné využitie – pomocou ťahadiel nesie celú severnú časť a 60 % južného prestrešenia. Oblúk pozostáva z 41 polkruhovitých prútových oceľových segmetov (3 taketo prvky vytvoria jednu obruč) a 504 krížov, ktoré sú spájacími prvkami obručí. Celá konštrukcia je na obidvoch koncoch klbovito uchytená k 70 tonovým závažiam ktoré sú vložené do betónového základu podopretého 35 metrovými pilótami.